A volt miniszterelnök szerint az apja „nem egyszerűen nagy hóhányó volt, hanem dörzsember”.

Gyurcsány Ferenc Pokorni Zoltán megrendítő vallomása után írt bejegyzést saját apjáról.

Pokorni sírva beszélt nyilas nagyapjáról A XII. kerület fideszes polgármestere a városmajori tömeggyilkosságok helyszínén beszélt, szót ejtett a nyilasok közé állt nagyapjáról, Pokorni Józsefről is.

Gyurcsány a bejegyzésében azt írja, apja nem egyszerűen nagy hóhányó, hanem dörzsember volt. „Dörzsölte az életet, a tisztességét, az őszinte szeretetet. Időnként törte is. Ezer munkahelye volt. De jobban szerette a léhaságot, mint a kötelezettséget, a családot.”

Rosszul, de beszélt németül. Pápán az osztrák tévét grazi tévének mondták. Azt nézte. Imádta a nácikról szóló dokumentumfilmeket. És lendítette karját. Nem értettem. Semmit nem értettem.

A teljes bejegyzésben az anyjáról is szól. „Biológiai értelemben apám és anyám vére vagyok. Hálás vagyok az életért. De gondolkodó, értő, érző és ítélő emberként önmagam vagyok döntéseimmel. Magam vagyok anyám lelkével és tisztességével.”